พินิจศักดิ์ จี้ถามแนวปฏิบัติแบงก์ สกสค.ยกร่างระเบียบฌาปนกิจ 
ยันไม่ได้อนุญาตออมสินหักเงินอุดหนี้ค้าง,นายพินิจศักดิ์ สุวรรณรังค์ ผู้ตรวจราชการกระทรวงศึกษาธิการ (ศธ.) ปฏิบัติหน้าที่เลขาธิการคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) เปิดเผยว่า ในการประชุมคณะกรรมการบริหารกองทุนฌาปนกิจสงเคราะห์ช่วยเพื่อนครูและบุคลากรทางการศึกษา (ช.พ.ค.) และโครงการการฌาปนกิจสงเคราะห์ช่วยเพื่อนครูและบุคลากรทางการศึกษาในกรณีคู่สมรสถึงแก่กรรม (ช.พ.ส.) มีมติเห็นชอบปรับลดการหักเงินค่าใช้จ่ายในกิจการตามระเบียบการฌาปนกิจสงเคราะห์เมื่อสมาชิกเสียชีวิตจากเดิมร้อยละ 4 เหลือร้อยละ 3 หลังจากนี้สำนักงาน สกสค.จะเร่งยกร่างระเบียบสำนักงาน สกสค.ว่าด้วยการฌาปนกิจสงเคราะห์ช่วยเพื่อนครูและบุคลากรทางการศึกษา พ.ศใหม่ และเสนอให้กระทรวงการพัฒนาสังคมและความมั่นคงของมนุษย์ (พม.) ให้ความเห็นชอบ คาดว่าจะประกาศใช้ภายในเดือน ต.ค.นี้,ปฏิบัติหน้าที่เลขาธิการ สกสค. กล่าวอีกว่า กรณีที่ธนาคารออมสินถอนเงินจากบัญชีเงินสนับสนุนพิเศษโครงการ สวัสดิการ ช.พ.ค.โครงการ 6 จำนวน 86 ล้านบาท เพื่อหักกรณีที่ลูกหนี้ผิดนัดชำระเงินกู้ 3 งวดติดต่อกัน ทั้งที่สำนักงาน สกสค.ยังไม่ได้แจ้งอนุญาตให้ถอนนั้นและที่ประชุมคณะกรรมการ สกสค.ที่มี พล.ร.อ.ณรงค์ พิพัฒนาศัย รมว.ศธ.เป็นประธานได้มอบหมายให้ตนทำหนังสือแจ้งให้ธนาคารออมสินนำเงินที่ถอนคืนกลับนั้น เมื่อวันที่ 13 ส.ค.ที่ผ่านมาตนได้ทำหนังสือถึงธนาคารออมสินแล้ว โดยให้ธนาคารชี้แจงขั้นตอนและแนวปฏิบัติกรณีหนี้ค้างชำระทั้งกับผู้กู้และผู้ค้ำประกัน รวมทั้งกรณีที่ธนาคารถอนเงินจากบัญชีเงินสนับสนุนพิเศษโครงการสวัสดิการ ช.พ.ค.โครงการ 6 ทั้งที่สำนักงาน สกสค.ยังไม่ได้แจ้งอนุญาต และขอให้คืนเงิน 86 ล้านบาท โดยขอให้ทางธนาคารเร่งดำเนินการโดยเร็วที่สุด,ขณะนี้ยังไม่มีหนังสือตอบกลับมาจากธนาคารออมสิน แต่กลับมีข่าวผู้บริหารธนาคารออมสินระบุว่า สามารถหักเงินจากเงินสนับสนุนพิเศษโครงการสวัสดิการ ช.พ.ค. โครงการที่ 6 ได้ เนื่องจากเป็นไปตามข้อตกลงที่มีการทำร่วมกันไว้ ซึ่งผมได้ตรวจสอบข้อตกลงในเบื้องต้น รวมทั้งได้สอบถามกับคณะกรรมการ สกสค.และได้รับการยืนยันว่า ยังไม่ได้มีการพูดคุยกับทางธนาคารและไม่เคยอนุญาตให้ทางธนาคารหักเงินจากบัญชีในโครงการที่ 6 ตามที่อ้างแต่อย่างใด นายพินิจศักดิ์กล่าว.
นายพินิจศักดิ์ สุวรรณรังค์ ผู้ตรวจราชการกระทรวงศึกษาธิการ (ศธ.) ปฏิบัติหน้าที่เลขาธิการคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) 
ทีมข่าวการศึกษา,พินิจศักดิ์ สุวรรณรังค์,สกสค.,ระเบียบฌาปนกิจ,สวัสดิการ ช.พ.ค.,ธนาคารออมสินถอนเงิน,ช.พ.ค.,สมาชิกเสียชีวิต,โอนเงินคืน,ข่าว,ไทยรัฐฉบับพิมพ์